

Rīgas 95. vidusskola

Bruknas iela 5, Rīga, LV-1058, tālrunis 67474185, e‑pasts: r95vs@riga.lv

IEKŠĒJIE NOTEIKUMI

Rīgā

|  |  |  |
| --- | --- | --- |
| 21.11.2024. |  | Nr. VS95-24-16-nts |

**Rīgas 95.vidusskolas skolēnu mācību sasniegumu vērtēšanas kārtība**

*Izdoti saskaņā ar Vispārējās izglītības likuma 4. 11. punktu, 2018.gada 27.novembra MK noteikumiem Nr. 747 „Noteikumi par valsts pamatizglītības standartu un pamatizglītības programmu paraugiem”, 2019.gada 3.septembra MK noteikumiem Nr. 416 „Noteikumi par valsts vispārējās vidējās izglītības standartu un vispārējās vidējās izglītības programmu paraugiem”, 22.08.2023. MK noteikumiem Nr.477 “Grozījumi Ministru kabineta 2019.gada 3.septembra noteikums Nr.416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem”, 22.08.2023. MK noteikumiem Nr.477 “Grozījumi Ministru kabineta 2018.gada 27.novembra noteikums Nr.747 “Noteikumi par valsts pamatizglītības standartu un pamatizglītības programmu paraugiem”, 11.01.2022. MK noteikumiem Nr.11 “Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē*”, *19.11.2019. MK noteikumiem Nr. 556 “Prasības vispārējās izglītības iestādē, lai to īstenojās izglītības programmās uzņemtu izglītojamos ar speciālām vajadzībām”.*

**I Vispārīgie jautājumi**

1. Iekšējie noteikumi nosaka Rīgas 95. vidusskolas (turpmāk – Skola) skolēnu mācību sasniegumu vērtēšanas kārtību un organizāciju Skolā, nodrošinot skolēnu snieguma vērtēšanas kvalitāti atbilstoši normatīvo aktu prasībām.
2. Izglītojamo mācību sasniegumu vērtēšanas mērķi:
   1. veidot vienotu pieeju vērtēšanai kā integrētai izglītības procesa sastāvdaļai Skolā;
   2. iegūt objektīvu un profesionālu skolēna kompetenču (zināšanu, prasmju, attieksmju) un paveiktā darba līmeņa konkrētā tēmā un laikā konkrētā mācību priekšmeta snieguma raksturojumu;
   3. iegūt iespējami precīzu atgriezenisko saiti un informāciju, lai varētu uzlabot mācīšanu mācīšanos.
3. Izglītības vērtēšanas pamatprincipus un kārtību, mācību sasniegumu vērtēšanas formas un metodiskos paņēmienus nosaka Ministru kabineta noteikumi.
4. Iekšējie noteikumi ir saistoši Skolas skolēniem un skolotājiem.
5. Skolas vērtēšanas kārtība ir pieejama skolas mājaslapā.

**II Mācību snieguma vērtēšanas plānošana**

1. Skola plāno un īsteno valsts pamatizglītības un valsts vispārējās vidējās izglītības standartā noteiktos mācību snieguma vērtēšanas veidus:

6.1. formatīvo vērtēšanu, kas ir nepārtraukta ikdienas mācību procesa sastāvdaļa un nodrošina skolēniem un pedagogam atgriezenisko saiti par skolēna tā brīža sniegumu attiecībā pret plānotajiem sasniedzamajiem rezultātiem;

6.2. diagnosticējošo vērtēšanu, lai izvērtētu izglītojamo mācīšanās stiprās un vājās puses un noskaidrotu nepieciešamo atbalstu. Diagnosticējošie vērtējumi neietekmē skolēna snieguma summatīvos vērtējumus;

6.3. monitoringa vērtēšana, lai izvērtētu izglītojamo sniegumu un mācību procesa kvalitāti atbilstoši izglītības rīcībpolitikas pilnveides mērķiem. Monitoringa darbu vērtējumi neietekmē skolēna snieguma summatīvos vērtējumus;

6.4. summatīvo vērtēšanu, ko organizē mācīšanās posma (piemēram, temata, mācību gada, izglītības pakāpes) noslēgumā, lai novērtētu un dokumentētu skolēna mācīšanās rezultātu.

7. Pedagogs mācību gada sākumā izstrādā mācību priekšmeta (kursa) pārbaudes darbu vērtēšanas plānu, ietverot vērtējumu skaitu un katra vērtējuma svaru. Vērtējuma svars atspoguļos piešķirto “svarīgumu”. Vērtējuma svari var būt gan vienādi, gan atšķirīgi un tiek noteikti procentos (%). Kopējai svaru summai pārbaudes darbos mācību gadā jābūt 100%. Žurnālā statistikā papildus vidējam vērtējumam tiks aprēķināts vidējais svērtais vērtējums pārbaudes darbos.

1. Skolēniem dienā tiek plānoti ne vairāk kā divi temata nobeiguma vērtēšanas darbi. Katra semestra sākumā pedagogs iepazīstina skolēnus ar mācību snieguma vērtēšanas veidiem, pārbaudes darbu skaitu semestrī, apjomu, izpildes laiku un gada vērtējuma iegūšanas nosacījumus.
2. Darbu norises laiku pedagogs fiksē e-žurnālā sadaļā “Pārbaudes darbu plānotājs” attiecīgajā semestrī, koriģē (ja nepieciešams) ne vēlāk kā nedēļu pirms darba norises, atzīmējot to plānotājā un informējot skolēnus vismaz piecas darba dienas pirms pārbaudes darba.
3. Pārbaudes darbus 1. semestrim e-žurnālā plānotājā ieraksta septembrī, 2. semestrim - janvārī.
4. Mācību priekšmeta (kursa) pedagogs pielāgo mācību snieguma vērtēšanu skolēniem dažādajām mācīšanās vajadzībām, piemēram, laika dalījumam un ilgumam, videi, skolēna snieguma demonstrēšanas veidam, ko nosaka Ministru kabineta noteikumi.

**III Mācību sasniegumu vērtēšanas organizēšana**

1. Pirms katra pārbaudes darba pedagogs informē skolēnus par plānotajiem sasniedzamajiem rezultātiem, pārbaudes darba svaru un vērtēšanas kritērijiem. Pārbaudes darbos iekļauj dažādas sarežģītības pakāpes uzdevumus, lai būtu iespēja demonstrēt mācību satura apguvi visos līmeņos, sākot no pamatzināšanām līdz prasmei lietot apgūto nepazīstamās situācijās.
2. Vērtējums atspoguļo skolēnu sniegumu vērtēšanas brīdī attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena skolēna sniegumam piemērojot līdzvērtīgus nosacījumus un vienādus kritērijus.
3. Formatīvo vērtējumu pedagogs regulāri organizē pirms summatīvās vērtēšanas un e-žurnālā atspoguļo procentos (%) visos mācību priekšmetos par būtiskiem sasniedzamajiem rezultātiem. Formatīvie vērtējumi neietekmē skolēna snieguma summatīvos vērtējumus. Ja skolēns nav ieguvis konkrētā darba formatīvo vērtējumu, to apzīmē ar “0%”. Minimālais formatīvo vērtējumu skaits izriet no temata apguvei paredzētā mācību stundu skaita:

|  |  |
| --- | --- |
| Temata apjoms līdz 15 stundām | Temata apjoms 16 – 25 stundas un vairāk |
| 2 - 3 | 3 - 5 |

1. Summatīvo vērtējumu 1.–3. klasēs vērtē, izmantojot “STAP” vērtēšanas sistēmu apguves līmeņos (1. pielikums). Žurnālā tas tiek dokumentēts kā pārkārtotājs sasniedzamais rezultāts pirms pārbaudes darba "STAP" vērtējumiem. Mācību gada beigās tiek izlikti visi sasniedzamie rezultāti par kuriem pedagogi vienojas mācību gada sākumā.
2. Summatīvo vērtējumu 4.–12. klasēs vērtējumu izsaka ballēs, izmantojot vienotas vērtēšanas kritēriju grupas (2.,3. pielikums). Ikdienas mācību procesā katru pārbaudes darbu, kas tiek vērtēts summatīvi, skolēni raksta vienu reizi.
3. Atbilstoši mācību priekšmeta (kursa) programmai tiek mācību sasniegumi tiek vērtēti, nosakot minimālo summatīvo vērtējumu mācību priekšmetos:

1.-3. klasē

|  |  |  |  |  |  |  |
| --- | --- | --- | --- | --- | --- | --- |
| Mācību stundu skaits nedēļā | 1 | 2 | 3 | 4 | 5 | 6 |
| Obligāti veicamo tēmas noslēguma pārbaudes darbu skaits semestrī | 3 | 3 | 4 | 4 | 4 | 4 |

4.-12. klasē

|  |  |  |  |  |  |  |
| --- | --- | --- | --- | --- | --- | --- |
| Mācību stundu skaits nedēļā | 1 | 2 | 3 | 4 | 5 | 6 |
| Obligāti veicamo tēmas noslēguma pārbaudes darbu skaits semestrī | 2 | 2 - 3 | 2 - 4 | 2 - 4 | 3 - 4 | 3 - 4 |

1. Pedagogs jebkurā summatīvajā pārbaudes darbā nodrošina izglītojamiem iespēju demonstrēt sniegumu visos apguves līmeņos 1.–3. klasēs un atbilstoši jebkuram vērtējumam 10 ballu skalā 4. –12. klasēs.
2. Ja skolēns nav piedalījies pārbaudes darbā, skolotājs e - žurnālā fiksē skolēna mācību stundas kavējumu, veicot ierakstu “n”, un obligāti veicamā pārbaudes darba neizpildi, veicot ierakstu “nv” (nav vērtējuma). Lai iegūtu vērtējumu, skolēns vienojas ar pedagogu uzreiz pēc ierašanās skolā par pārbaudes darba rakstīšanu un konsultācijā divu nedēļu laikā sarunātajā datumā uzraksta darbu tikai vienu reizi.
3. Ja skolēns divu nedēļu laikā pēc prombūtnes neierodas uz konsultāciju un neuzraksta pārbaudes darbu, pedagogs atstāj izlikto vērtējumu "nv". Ja skolēns vērtējumu uzlabo, skolotājs vērtējumu “nv” e-žurnālā labo pēc būtības un aizstāj to ar iegūto vērtējumu 10 ballu skalā.
4. Apzīmējumu „nv” (nav vērtējuma) mācību snieguma vērtēšanā pedagogs lieto, ja skolēns:
   1. nav piedalījies mācību stundā, kurā notiek pārbaudes darbs;
   2. piedalījies mācību stundā, bet nav iesniedzis darbu;
   3. ja tiek konstatēts, ka darbs nav veicis patstāvīgi (piemēram, ir iesniedzis cita autora darbu vai tā daļu);
   4. pārbaudes darbā ir izmantojis cilvēka cieņu aizskarošu saturu vai izteikumus;
   5. atsakās veikt pārbaudes darbu;
   6. pārbaudes darbs izpildīts nesalasāma vai grūti salasāma rokrakstā;
   7. pārbaudes darbs satur tematam neatbilstošu saturu, komentārus, zīmējumus, uzrakstus;
   8. pārbaudes darbs nav veikts valsts valodā, izņemot pārbaudes darbus svešvalodu mācību priekšmetos (kursos).
5. Skola semestra vērtējumu neizliek. Gada starpvērtējumu izliek februāra pēdējā nedēļā. Gada vērtējumu izliek maija beigās.
6. Lai saņemtu gada vērtējumu mācību priekšmetā (kursā, galīgo vērtējumu kursā), skolēnam jāveic visi (100%) plānā paredzētie summatīvie pārbaudes darbi.
7. Ja skolēns, kurš apgūst pamatizglītības programmu, ir ieguvis mācību priekšmetā apzīmējumu “nv” vai nesekmīgu vērtējumu gadā, skolas pedagoģiskās padomes sēdē tiek lemts par papildu mācību pasākumiem skolēnam un pēcpārbaudījumiem atbilstoši normatīvo aktu prasībām.
8. Gada vērtējumu mācību priekšmeta (kursā) iegūst, aprēķinot temata nobeiguma pārbaudes darbu vidējo vērtējumu no uzrakstīto darbu skaita. Ja vidējais vērtējums aiz komata ir vismaz 0, 55, tad vērtējumu noapaļo ar uzviju.
9. Ja mācību gada noslēgumā vērtējums mācību priekšmetā (kursā) izšķiras vienas balles robežās, ja skolēns izteicis vēlēšanos uzlabot gada vērtējumu, pedagogs piedāvā skolēnam iespēju demonstrēt sniegumu, veicot pārbaudes kombinēto darbu. Kombinēto nobeiguma pārbaudes darbu izstrādā skolēna mācību priekšmeta pedagogs.
10. Ne vēlāk kā līdz 10. maijam skolēna vecāki/ pilngadīgais skolēns var pieteikties kombinētajam pārbaudes darbam attiecīgajā mācību priekšmeta vērtējuma uzlabošanai, uzrakstot iesniegumu un iesniedzot to mācību priekšmeta pedagogam (4., 5. pielikums).
11. Kombinētais pārbaudes darbs ietver būtiskāko mācību gada sasniedzamo rezultātu pārbaudi mācību priekšmetā (kursā). Šajā darbā iegūtā vērtējuma svars ir 70%, bet iepriekš iegūtais vērtējums gadā veido 30%.

30. Gadījumos, kad skolēns kombinētajā nobeiguma vērtēšanas darbā ir ieguvis zemāku vērtējumu, tiek atstāts iepriekš saņemtais mācību gada vērtējums.

31. Vērtējumu uzlabošanai mācību gada beigās 9. un-12. klases izglītojamiem var noteikt līdz mācību gada noslēgumam.

32. Pedagogs seko līdzi skolēna progresam un aicina uz konsultācijām, lai visi pārbaudes darbi būtu uzrakstīti.

33.Vērtējumi mācību kursā “Valsts aizsardzības mācība”, tiek izlikti saskaņā ar 22.08.2024. Jaunsardzes centra noteikumiem Nr.36 – NOT “Mācību kursa “Valsts aizsardzības mācība” skolēnu mācību sasniegumu vērtēšanas kārtība.

34. Mācību priekšmetu pedagogi fiksē izglītojamo sniegumu e-klases žurnālā.

35. Klases audzinātāji reizi mēnesī informē vecākus par skolēnu mācību sniegumu un kavējumiem, izmantojot e-žurnālā datus.

**IV Mājas darbu vērtēšana**

36. Vērtējumu izglītojama mājasdarbos (matemātikā, latviešu valodā, mazākumtautību (krievu) valodā un literatūrā un svešvalodās) pedagogs ieraksta klases žurnālā mājasdarbu sadaļā. Mājasdarbi tiek vērtēti procentos (%).

37. Ja mājas darbs nav izpildīts, skolotājs ieraksta 0%. Ja mājas darbs nav izpildīts skolēna ilgstošās slimības dēl, tiek izmantots apzīmējums “atb” (atbrīvots). Skolēns ir atbildīgs par mājasdarba darba veikšanu pedagoga noteiktajā termiņā.

38. Mājasdarbu vērtējumu skaits e-žurnālā semestrī nav mazāks par stundu skaitu nedēļā.

**V Mācību snieguma vērtējumu paziņošana**

39. Pedagogs pārbaudes darba vērtējumu ievada E-klasē ne vēlāk 7 darba dienu laikā pēc darba veikšanas, apjomīgu darbu (domrakstu, eseju, referātu, kombinēto pārbaudes darbu, zinātniskas pētniecības darbu u.c.) vērtējumu e- žurnālā ne vēlāk kā 10 darba dienu laikā pēc to kārtošanas.

40. Mutvārdu pārbaudes darba rezultātus pedagogs fiksē mācību stundā un iegūto vērtējumu ievada e – žurnālā ne vēlāk kā līdz nākamajai mācību stundai citā dabā dienā.

41. Pedagogs pēc rakstiska pārbaudes darba novērtēšanas izsniedz izglītojamam viņu darbu mācību stundā vai konsultācijā un analizē iegūtos rezultātus. Pēc darba analīzes pārbaudes darbi tiek uzglabāti pie pedagoga līdz mācību gada beigām.

42. Pēc vecāku lūguma pedagogs izskaidro attiecīgā pārbaudes darba vērtēšanas kritērijus un izglītojama iegūtos rezultātus. Tiekoties ar vecākiem pedagogs sniedz informāciju, kas attiecas tikai uz šo vecāku bērnu. Ja vecāki vēlas uzzināt sava bērna sasniegumus salīdzinājumā ar citiem izglītojamiem, informācija jāsniedz, nenosaucot vārdā citus izglītojamos.

43. Izglītojamo mācību sasniegumu vērtēšanas principus un kārtību, mācību sniegumu vērtēšanas formas un metodiskos paņēmienus nosaka Ministru kabineta noteikumi.

**VI Mācību sniegumu vērtējumu pārskatīšana**

44. Ja radušās nesaskaņas par izglītojama vērtējumu mācību priekšmetā temata noslēgumā, pēc vecāku vai pilngadīga izglītojama rakstiska pieprasījuma, skolas direktors pieņem lēmumu par vērtējuma apstiprināšanu vai pārskatīšanu. Direktora vietnieki veido komisiju un atkārtoti izvērtē pārbaudes darbu. Komisija sastāda protokolu ar lēmumu un nepieciešamības gadījumā.

45. Izglītojamam ir tiesības trīs dienu laikā pēc pārbaudes darba vērtējuma paziņošanas un rezultātu analīzes lūgt pedagogam sniegt individuālu skaidrojumu par pārbaudes darba vērtējumu.

46. Gada vērtējuma pārskatīšana notiek atbilstoši ārējo normatīvo aktu prasībām (2022. gada 11. janvāra Ministru kabineta noteikumi Nr. 11 Kārtība, kādā skolēni tiek uzņemti vispārējās izglītības programmās un atskaitīti no tām, kā arī obligātās prasības skolēnu pārcelšanai nākamajā).

**VII Noslēguma jautājumi**

47. Iekšējie noteikumi stājas spēkā parakstīšanas brīdī.

48. Atzīt par spēku zaudējušiem skolas 2024.gada 11.oktobra iekšējos noteikumos Nr.VS95-24-14-nts “Rīgas 95.vidusskolas skolēnu mācību snieguma vērtēšanas kārtība”.

|  |  |
| --- | --- |
| Rīgas 95. vidusskolas direktors (izglītības jomā) | S.Verhovskis |

|  |
| --- |
| Pakalniete 67474186 |